 ПРОГРАМ АКЦИЈЕ   ***130.г.ИМЕНОВАЊА коте НЕБЕСКА СТОЛИЦА- 1913.м - Врх војводе Живојина Мишића******Копаоник- 1889- 2019.год***

Позивамо Вас на акцију која се изводи на планини **Копаоник 1 и 2 јуна 2019.године**, а **посвећену 130.годишњици именовања коте Небескa столицa**- 1793.м ( котирано место Црквина), **крштену од стране** легендарног **Српског Војводе Живојина Мишића.** Географско одељење Главног генералштаба Краљевине Србије у пролеће 1889.године организовало је топографско премеравање читаве државне територије за израду нове топографске карте 1: 50.000. Сви приправници на генералштабној припреми добили су задатке да изврше премер терена за по једну или две секције. Мишић је добио задатак да изврши премер земљишта за секцију Брус. У мају месецу 1889.године отпутовао је преко Крушевца и Брзећа на Копаоник. Пошто се у то време државна граница већим делом терена који је обухватала секција Брус, граничила са Турском, додељени су му један сеиз, пет војника са пушкама и трубач. Премер је почео са Сувог рудишта а завршио средином августа. Драгоцену помоћ је имао од војника Саватија из села Казновиће, који је у прсте знао сваку тачку на целокупној секцији Брус. Све називе на њој, нагласио је Мишић ,,записао сам искључиво по његовом казивању, осим назива 'Небеске столице' изнад Белог брда (јужно од Сувог Рудишта), тако сам назвао три огромне стене које су, посматрано одозго (са највишег врха на Рудишту- Панчићевог врха 2017 м), заиста изгледале као три велике столице''. На данашњим топографским картама задржани су сви називи које је Мишић у току премеравања Копаоника уписао, укључујући и назив највишег врха на стењаку, кота 1913м, који је именован ,,Небеска столица''. Рад на Копаонику Мишићу је остао у незаборавној успомени. Ево његових запажања о тој планини: **,,Са својим пространим расплећинама Копаоник је најромантичнији део Краљевине Србије... Воде и дивних извора има на све стране... Упознати Копаоник то значи упознати један од најдивнијих крајева наше отаџбине''.** Данас, када је Копаоник постао један од најатрактивнијих делова наше земље, ред је да човеку који га је први премерио и на топографској карти пресликао, да се коти ,,Небеска столица'', коме је он дао име придода име војводе Живојина Мишића, као што је највишем врху дато има нашег великог ботаничара Јосифа Панчић.

**ПРОГРАМ АКЦИЈЕ:**

**1.ДАН- Петак- 31.мај 2019.год**- Окупљање учесника у Лепосавићу. Ноћење у хостелима (500,оо и 800,оо дин- уз благовремену пријаву код организатора), на подметачима у школској сали (гратис) и у сопственим шаторима.

**2.ДАН- Субота- 1.јун 2019.год- ГРУПА 1.**- 6,оо час Организованим превозом, превоз учесника из Лепосавића до рудника Жута Прла- 1100м, где је старт акције. Стаза је планирана изласком од рудника Жута Прла на јужни гребен планине Копаоник, којим се креће на целодневној маршути преко кота Локвице, Рајићева гора- 1400м, Мали Чир, Велики Чир- 1369м, Планиничка Стубица- 1297м, Врлетница- 1356м, Војетин- 1561м, Дебеовац, Црквине- 1793м до врха Небеске столице- 1913м, а затим спуштање преко Бугарина-1636м, Карауле- 1326м до циља насеља Санџак и школе- 1100м. Другарско вече. **Дужина стазе је око 27км са висинском разликом при успону 1350м и силаску 1350м.**

**\*ГРУПА- 1а**-Могућност- скраћивања без изласка на Небеске столице ( планирати за други дан). **Дужина ове деонице је око 25км са успоном око 800м и спуштања 800м.**

**\*ГРУПА-2.-** Организованим превозом из Лепосавића долазак до рудника Бело Брдо, где је старт на стазу маршутом преко кота Војетин- 1561м, Црквине- 1793м до врха Небеске столице- 1913м, а затим спуштање гребеном на Бугарин- 1636м, Караула- 1326м до насеља Санџак- 1100м. **Дужина стазе је око 12км са успоном 900м и спуштања 800м.**

**3.ДАН- Недеља- 2.јун 2019.год- ГРУПА-1.**- 7,оо час полазак из насеља Санџак- 1100м маршутом прве деонице спуштања до цркве у селу Земаница-570м. Дужина око 8км. Зависно од интересовања продужетак успоном преко кота Деличбара- 940м, Бориковац- 930м, а затим спуштање венцем преко села Кајково и Тврђана до Лепосавића. **Дужина стазе је око 23км са успоном око 400м и спуштања око 1100м.**

**ГРУПА-2.-** 7,оо час успон из насеља Санџак преко Карауле и Бугарина на Небеске столице и спуштање на Црквине и Војетин до рудника Бело Брдо. Организованим превозом долазак до Лепосавића. **Дужина стазе 12км са успоном 800м и спуштања 900м.**

\*\*\***НАПОМЕНА:** За учешће на овој акцији обавезна је физичка припремљеност учесника, врећа за спавање, подметач и порција за јело. У насељу Санџак- школи, има одређен број места за спавање на подметачима, тако да је неопходна благовремена пријава. Остали учесници спавају у сопственим шаторима и другој школи у селу Бело брдо која је удаљена 2км.

**\*ИНФОРМАЦИЈЕ:** Организатор обезбеђује превоз учесника из Лепосавића до рудника Жута прла и Бело Брдо, повратак из Белог Брда и Земанице до Лепосавића, ручак у суботу, два преноћишта у школама, превоз опреме, печате врхова и акције и пријатно изненађење за памћење. Котизација 500,оо динара.

 \*\*\***Пријаве и информације обавезне до 28.05.2019.год. Уз пријаву молим да доставите попуњен пријавни образац са свим подацима учесника и вође групе.**

**Водич бр.165. ПСС-а Радољуб Кнежевић- Раде- 062 281-282 и мејл: knez003@mts.rs**